**Registračné číslo: 4 IČO: 173196170489**

**ŠTATÚT RODIČOVSKÉHO ZDRUŽENIA**

# Článok 1

**Postavenie rodičovského združenia**

1. Rodičovské združenie (RZ) je dobrovoľné občianske združenie rodičov alebo iných zákonných zástupcov žiakov školy, ktoré je členom Slovenskej rady rodičovských združení registrovanou pod č. VVS/1-900/90-3897-1. Na činnosť tohto orgánu prispieva každoročne čiastkou 1 € za žiaka ako člena organizácie aktuálne od roku 1991. Tento príspevok zasiela hospodár organizácie od 01. 09. do 31. 12. kalendárneho roka za príslušný školský rok na účet SRRZ vkladovým lístkom alebo prevodným príkazom v Slovenskej sporiteľni a. s. pob. v Poprade na číslo účtu 0491212920/0900, kde ako variabilný symbol uvedie evidenčné číslo RZ, ktoré je na potvrdení o zaregistrovaní RZ v SRRZ vo vydanom

registračnom liste.

1. Rodičovské združenie je právnickou osobou, vystupuje v právnych vzťahoch svojím menom a nesie zodpovednosť, ktorá z týchto vzťahov vyplýva. Spolupracuje s vedením školy pri

riešení problémov výchovy a vzdelávania žiakov, pri koncipovaní a organizovaní záujmovej činnosti žiakov školy, pri zabezpečovaní kultúrnych alebo športových podujatí školy, pri organizovaní domácich a zahraničných stykoch školy a pri usmerňovaní vzťahu rodičov ku škole a naopak.

1. Spolu s vedením školy posudzuje výsledky výchovno-vzdelávacieho procesu, vyjadruje sa k metodike tejto práce a aktivizuje rodičov na odstránenie prekážok optimalizácie tohto procesu na škole. V rámci svojich možností poskytuje škole materiálnu, organizačnú a personálnu pomoc pri práci so žiakmi.
2. Činnosť rodičovského združenia sa riadi schválenými Stanovami SRRZ MV SR, schváleným Štatútom SRRZ – RZ rodičovskou radou (RR), odporúčaniami Slovenskej rady rodičovských združení (SRRZ) a ustanoveniami príslušných zákonov, ak sa dotýkajú činnosti RZ a výchovno-vzdelávacieho procesu. Rešpektuje požiadavky vedenia školy dotýkajúce sa spolupráce školy s rodičmi.
3. Rodičovské združenie sa riadi zásadou delegovanej právomoci. Štruktúrne prvky organizácie a ich zástupcov ustanovuje a odvoláva na základe rovných, priamych a tajných volieb.

Rozhoduje prostá väčšina hlasov prítomných.

1. Rodičovské združenie je zriadené na dobu neurčitú.

# Článok 2

**Poslanie a úlohy rodičovského združenia**

1. Poslaním rodičovského združenia na škole je spolupracovať s vedením školy a jej pedagogickým zborom pri výchove a vzdelávaní žiakov školy v súlade s pedagogickou teóriou, pri ochrane práv detí v zmysle Deklarácie práv dieťaťa (UNESCO), pri ochrane a presadzovaní výchovného záujmu rodičov (zákonných zástupcov) detí a pri ochrane učiteľov s morálnym kreditom pred nepriaznivými faktormi procesu výchovy.
2. Rodičovské združenie zhromažďuje a rieši námety, pripomienky a požiadavky rodičov týkajúce sa výchovy a vzdelávania žiakov, zabezpečovania tohto procesu a vzťahov, v ktorých sa uskutočňuje.
3. Prostredníctvom svojich zástupcov rokuje s riaditeľom školy, učiteľmi a ostatnými pracovníkmi školy s vedomím spoločnej zodpovednosti za výchovu a vzdelávania žiaka a na základe vzájomného partnerského vzťahu.
4. Rodičovské združenie rešpektuje právnu subjektivitu školy pri presadzovaní záujmov svojich členov v oblasti definovanej odsekom (1). Problémy presahujúce kompetencie vedenia školy rieši s orgánmi štátnej správy a samosprávy, s Ministerstvom školstva SR, so Štátnym pedagogickým ústavom, so Štátnou školskou inšpekciou a pod.
5. Zabezpečuje účasť svojich zástupcov v Rade školy, v Stravovacej komisii školy, Športovej komisii školy alebo orgánov, ktoré stanovuje zákon (predpis), ktorá túto účasť predpokladá.
6. Utvára Rodičovskú radu (RR), ktorá rozhoduje vo veciach rodičovského združenia a

zabezpečuje realizáciu poslania a úloh rodičovského združenia. Realizáciu jej rozhodnutí zabezpečuje Výkonný výbor RZ a Revízna komisia RZ.

1. Rodičovské združenie vytvára účelové skupiny rodičov, ktoré pomáhajú pri zabezpečovaní kultúrnych, športových a iných záujmových podujatí žiakov školy podľa ich špecifického obsahu a zamerania alebo ich zriaďuje na riešenie osobitných problémov.

# Článok 3

**Organizácia rodičovského združenia**

1. Organizáciu rodičovského združenia tvorí Rodičovská rada (RR), Triedne aktívy (TA), výkonný výbor (VV), revízna komisia (RK), výchovná komisia, zástupcovia RR v orgánoch školy a účelové skupiny rodičov – aktivistov.
2. **Plenárne zasadnutie** je najvyšším orgánom rodičovského združenia. Schvaľuje rozpočet RZ na príslušný školský rok, plán činnosti RZ na príslušný školský rok, výšku členského príspevku na školský rok za žiaka. Plenárne zasadnutie je minimálne 1x za školský rok.
3. **Triedny aktív (TA)** je hlavným článkom štruktúry rodičovského združenia. Vzniká na prvej schôdzi triednych aktívov v školskom roku. Jeho poslaním je napomáhať vytváraniu vzťahov spolupráce a vzájomnej pomoci medzi rodičmi, triednym učiteľom a v danej triede vyučujúcimi učiteľmi – s cieľom podieľať sa na regulácii a skvalitňovaní výchovno- vzdelávacieho procesu a zabezpečovaní mimotriednej a záujmovej činnosti žiakov triedy.
4. Triedny aktív:
   1. volí predsedu TA a zapisovateľa, ktorý vedie Zápisnicu TA,
   2. zabezpečuje dohovoreným spôsobom výber členského príspevku na obdobie školského roka a jeho odovzdanie hospodárovi výkonného výboru RZ prostredníctvom predsedu TA (triedneho dôverníka) alebo triedneho učiteľa, ak ten s takouto požiadavkou triedneho aktívu bude súhlasiť,
   3. vyjadruje sa k výchovno-vzdelávaciemu procesu v danej triede, pomáha triednemu učiteľovi riešiť problémové situácie a formuluje pripomienky Rodičovskej rade alebo vedeniu školy na odstránenie nedostatkov tohto procesu,
   4. pôsobí na rodičov, ktorí venujú malú pozornosť výchove a vzdelávaniu svojho dieťaťa alebo narušujú optimálny vzťah rodiny a školy a pomáha im v rámci svojich možností,
   5. zabezpečuje výber a evidenciu darov rodičov Triednemu aktívu a rozhoduje o ich využití v prospech žiakov triedy,
   6. rešpektuje rozhodnutia a odporúčania Rodičovskej rady RZ a zabezpečuje ich

realizáciu a realizáciu odporúčaní výkonného výboru RZ prostredníctvom rodičov žiakov triedy,

* 1. navrhuje rodičov do účelových skupín RZ, orgánov RZ (výbor, komisie) a orgánov školy podľa odporúčaní alebo výzvy výkonného výboru (rodičovskej rady),
  2. zabezpečuje organizáciu aktivít rodičov a žiakov triedy podľa rozhodnutia triedneho aktívu.

1. TA zasadá 2 x počas školského roka. Predseda TA (triedny dôverník/triedny zástupca) môže zvolať na návrh rodičov alebo triedneho učiteľa mimoriadne zasadnutia TA na riešenie vážneho problému alebo v inej neodkladnej záležitosti.
2. Zasadnutie triedneho aktívu riadi jeho predseda (triedny dôverník). V prípade jeho neprítomnosti na zasadnutí ktorýkoľvek z prítomných rodičov. Z každého zasadnutia sa vykonáva zápis, ktorý spracuje zapisovateľ TA zrozumiteľnou formou s dôrazom na formuláciu pripomienok rodičov (adresnosť, jasnosť, autoritatívnosť a pod.). Do zápisu sa uvádzajú aj tie pripomienky a návrhy rodičov, ktoré boli priamo na aktíve riešené a doriešené zo strany rodičov alebo triedneho učiteľa (vyučujúcich učiteľov) a nevyžadujú angažovanosť výkonného výboru (rodičovskej rady) alebo vedenia školy.
3. TA zvolí svojho zástupcu do Rodičovskej rady. Zástupcom TA v tomto orgáne RZ je predseda triedneho aktívu (triedny dôverník/hovorca triedy za rodičov). Zvolený rodič je **povinný** zúčastňovať sa zasadnutí Rodičovskej rady.
4. Zástupca triedneho aktívu v Rodičovskej rade RZ objasňuje na jej zasadnutí pripomienky a návrhy rodičov TA, prispieva svojou aktivitou k riešeniu problémov, ktorými sa rada zaoberá a sprostredkúva rodičom TA všetky informácie, ktoré sú im adresované z rokovania RR. Zabezpečuje plnenie ustanovení Stanov a štatútu RZ v rámci triedneho aktívu rodičov.
5. **Rodičovská rada (RR)** je spolu s výkonným výborom RZ výkonným orgánom rodičovského združenia. Rodičovská rada je tvorená zástupcami triednych aktívov, ktorí boli volení na prvom zasadnutí triednych aktívu žiakov od 1. ročníka do 9. ročníka v septembri nového školského roka.
6. Rodičovská rada s výkonným výborom RZ rieši všetky zásadné otázky spolupráce rodiny a školy, vyjadruje sa k výchovným opatreniam vedenia školy, schvaľuje rozpočet organizácie a rozhoduje o jeho koncepčnom využití, schvaľuje výdaj finančných prostriedkov organizácie v sumách nad 500 €, v spolupráci s vedením školy rieši pripomienky a návrhy rodičov (triednych aktívov) a rozhoduje o zásadných opatreniach pomoci škole a vyjadruje sa k opatreniam orgánov nadriadených vedeniu školy ako právnickej osobe v oblasti vzdelávania a výchovy žiakov školy.
7. Rodičovská rada zasadá spolu s výkonným výborom RZ minimálne dvakrát v školskom roku (ideálne až 4x september, november, január, máj). Radu zvoláva predseda Rodičovského združenia alebo iný člen výkonného výboru.
8. Rozhodnutie Rodičovskej rady sú záväzné pre všetkých členov rodičovského združenia. Funkčné obdobie člena /rodiča / Rodičovskej rady je po celé obdobie štúdia žiaka /od 1. ročníka až po 9. ročník /.
9. **Výkonný výbor rodičovského združenia (VV-RZ)** tvoria predseda RZ, tajomník RZ a hospodár RZ volení Rodičovskou radou. Výbor zabezpečuje uplatňovanie schválených Stanov RZ, schváleného štatútu RZ, výkon rozhodnutí Rodičovskej rady a riešenie návrhov a pripomienok rodičov oslovenými a kompetentnými subjektmi.
10. Funkčné obdobie výkonu Výkonného výboru sú 4 roky. Výbor sa riadi Stanovami RZ, štatútom RZ a rozhodnutiami Rodičovskej rady. Akceptuje podľa možností organizácie požiadavky vedenia školy a riadi činnosť organizácie v súlade s jej poslaním a úlohami

(čl. 2).

1. Členom výkonného výboru (predseda, tajomník a hospodár ) môže byť aj rodič po ukončení štúdia dieťaťa v danej škole, ak si ho/ich zvolí rodičovská rada za čestného člena a bude/budú prispievať schváleným členským príspevkom do SRRZ –RZ na jedného žiaka.
2. Výkonný výbor:
   1. podáva Rodičovskej rade správu o svojej činnosti (spracuje predseda RZ) a správu o hospodárení, ktorú spracúva hospodár RZ, o činnosti výchovnej komisie a delegátov RZ v orgánoch školy alebo v orgánoch podľa zákona (spracuje poverený člen výboru),
   2. predkladá RR návrh rozpočtu organizácie a uskutočňuje jeho ustanovenia po ich schválení,
   3. schvaľuje výdavky organizácie do výšky sumy 500 €, o čom informuje Rodičovskú radu (RR ) na jej zasadnutí,
   4. výdavky do výšky 300 € môže schváliť aj predseda združenia samostatne, o čom informuje neodkladne Výkonný výbor (VV) a Rodičovskú radu (RR) na najbližšom stretnutí,
   5. všetci traja členovia VV majú prístup k bankovému účtu RZ kvôli vzájomnej kontrole,
   6. zabezpečuje spoluprácu RZ s vedením školy,
   7. informuje riaditeľa školy o pripomienkach a návrhoch rodičov z triednych aktívov a usiluje sa o ich riešenie, o ktorom informuje zástupcov triednych aktívov priamo alebo prostredníctvom rokovaní rodičovskej rady,
   8. po dohode s vedením školy zvoláva zasadnutia Rodičovskej rady (RR) a jej mimoriadne zasadnutia podľa čl. 3, odseku (4) stanov,
   9. zabezpečuje ustanovenie účelových skupín rodičov na organizáciu kultúrnych, športových a iných podujatí a akcií žiakov školy,
   10. kontroluje činnosť Výchovnej komisie a zástupcov rodičov v orgánoch školy alebo v orgánoch zriadených v tejto súvislosti podľa zákona,
   11. sprostredkúva rodičovskú komunikáciu s orgánmi štátnej správy a samosprávy v oblasti zabezpečovania výučby a výchovy žiakov školy a formuluje návrhy a pripomienky adresované týmto orgánom ,
   12. zabezpečuje odvod finančného príspevku na činnosť Slovenskej rady rodičovských združení (SRRZ) a komunikáciu s týmto orgánom,
   13. predseda RZ zabezpečuje každoročne v riadnom čase prihlásenie RZ do zoznamu prijímateľov 2% z dane,
   14. predseda RZ zabezpečuje podľa stanovených podmienok zverejnenie použitia získaných 2 % z dane v Obchodnom vestníku,
   15. predseda RZ má právo veta pri hlasovaní o účele použitia finančných prostriedkov z RZ ak použitie finančných prostriedkov nie je v súlade so stanovami RZ, štatútom RZ alebo splatnými zákonmi a predpismi SR, ktoré sa k fungovaniu RZ viažu.
3. Výkonný výbor (VV) zasadá pravidelne v mesiacoch september, november, január, máj v danom školskom roku. Účasť členov výboru a pozývaných hostí zabezpečuje tajomník organizácie. Mimoriadne zasadnutia VV zvolané na žiadosť rodičov, triednych aktívov alebo vedenia školy na riešenie naliehavých úloh a problémov, zvoláva predseda RZ osobne. Zasadnutí VV sa na pozvanie výboru zúčastňuje riaditeľ školy alebo ním určený zástupca vedenia školy.
4. V prípade potreby môže výbor na svoje riadne alebo mimoriadne zasadnutie prizvať jednotlivých pedagogických pracovníkov školy, triednych dôverníkov, jednotlivých rodičov alebo zástupcov RZ v iných orgánoch.
5. Tajomník VV vedie Zápisnicu zo zasadnutia výboru, ktorú vyhotovuje jednotlivých členov výboru. Kópia sa zverejňuje aj webstránke školy. Jeden výtlačok s podpismi zúčastnených sa zakladá v dokumentácii RZ.
6. **Revíznu komisiu (RK)** tvorí predseda a dvaja členovia, ktorí nie sú členmi rodičovskej rady. Predsedu komisie volí Rodičovská rada na svojom prvom zasadnutí v školskom roku. Členmi komisie (2) sú externisti – rodičia, ktorí sa revízie zúčastnia na podnet predsedu komisie.

Revízna komisia vykonáva kontrolu hospodárenia RZ dvakrát v školskom roku vždy pred konaním zasadnutia Rodičovskej rady. Revízna komisia rovnako vykonáva inventarizáciu majetku RZ.

1. Revízna komisia spracuje Správu o výsledku kontroly (inventarizácie), ktorú predkladá Rodičovskej rade na jej druhom zasadnutí v školskom roku a novej RR na jej prvom

zasadnutí v nasledujúcom školskom roku. Týmto aktom sa končí jej funkčné obdobie.

1. **Zástupcovia RZ v iných orgánoch** (ďalej iba zástupcovia) **sú členovia RZ – rodičia**, **zvolení Rodičovskou radou** do Rady školy, Stravovacej a zdravotnej komisie školy alebo do iných orgánov, ktoré zo zákona predpokladajú účasť zástupcov rodičov (RZ). Zvolení rodičia v predmetných orgánoch obhajujú záujmy RZ (rodičov) najmä vo vzťahu k systému výchovy a vzdelávania ich detí.
2. Zástupcovia rešpektujú vo svojej práci požiadavky rodičovskej rady a výkonného výboru RZ a informujú ich o svojich aktivitách pri rokovaní orgánov a o výsledkoch týchto aktivít.

Zástupcovia informujú rodičovskú radu a výkonný výbor RZ o obsahu a priebehu týchto rokovaní.

1. Účelové skupiny rodičov – aktivistov sa vytvárajú za účelom zabezpečenia širšej spolupráce RZ so školou pri príprave a organizovaní kultúrnych, športových, zájazdových alebo iných záujmových podujatí väčšieho (celoškolského) rozsahu. Výber rodičov do týchto skupín sa uskutočňuje na základe ich predbežnej iniciatívy na prvom zasadnutí triednych aktívov podľa oblasti ich predpokladanej aktivity (kultúra, šport, zájazdy a i.). Účelová skupina sa môže vytvoriť aj na výzvu výkonného výboru v priebehu školského roka prostredníctvom aktuálneho zasadnutia triednych aktívov.

# Článok 4

**Práva a povinnosti členov rodičovského združenia**

1. Členstvo v Rodičovskom združení vzniká a obnovuje sa úhradou členského príspevku. Členstvo sa končí vtedy, ak rodič neuhradí členský príspevok.
2. Členovia rodičovského združenia majú právo:
   1. voliť orgány organizácie,
   2. byť volení do týchto orgánov,
   3. vyjadrovať sa k práci školy, podávať kritické pripomienky, návrhy a odporúčania a zapájať sa do spolupráce s pedagogickým zborom,
   4. byť informovaní o riešení týchto pripomienok a návrhov, ako aj o zámeroch vedenia školy a orgánov RZ týkajúcich sa výchovno-vzdelávacieho procesu,
   5. venovať rodičovskému združeniu, škole alebo záujmovým krúžkom žiakov dar vo forme materiálneho alebo finančného príspevku,
   6. byť informovaní o práci orgánov RZ na škole,
   7. využívať členské príspevky RZ podľa schváleného rozpočtu.
3. Členovia organizácie sú povinní :
   1. zúčastňovať sa rokovaní triednych aktívov, orgánov združenia a orgánov školy alebo orgánov stanovených zákonom, do ktorých boli zvolení alebo sa rozhodli v týchto orgánoch pracovať v rámci aktivít rodičovského združenia,
   2. platiť členské príspevky schválené RR a TA ročne, čo nepopiera možnosť poskytnúť organizácii ďalší finančný príspevok (dar) na účely jej aktivít alebo aktivít školy a

žiakov,

* 1. formulovať jednoznačne a jasne svoje pripomienky a podieľať sa na ich riešení na výzvu výkonného výboru RZ,
  2. rešpektovať ustanovenia týchto stanov,
  3. zúčastniť sa bezprostredne riešenia svojej vlastnej pripomienky, ak ich o to výkonný výbor požiada.

# Článok 5

**Hospodárenie rodičovského združenia**

1. Príjmy rodičovského združenia tvoria členské príspevky, výnosy z akcií RZ, z jeho majetku, dobrovoľné príspevky a dary rodičov vrátane sponzorstva a účelové dary a príspevky 2 ℅ - 3

% zaplatenej dane z príjmov.

1. Hlavným nástrojom distribúcie RZ je Rozpočet rodičovského združenia. Rozpočet pripravuje výkonný výbor RZ a predkladá ho na schválenie Rodičovskej rade na jej prvom zasadnutí v školskom roku a následne plenárnemu zasadnutiu. Základné rozpočtové položky sa saturujú z členských príspevkov.
2. Ostatné príjmy RZ sa rovnako rozdeľujú prostredníctvom neplánovanej položky rozpočtu (variabilnej položky) podľa potrieb organizácie. O rozdelení týchto prostriedkov rozhodne rodičovská rada (hodnota nad 500 €) alebo výkonný výbor RZ. Spôsob rozdelenia týchto príjmov sa uvádza v Správe o hospodárení RZ, ktorú výbor predkladá rodičovskej rade.
3. Dobrovoľné príspevky a dary rodičov venované triednemu aktívu (žiakom jednotlivej triedy) nepodliehajú kompetencii rozpočtu organizácie. O ich využití rozhoduje triedny aktív.
4. Dobrovoľné účelové príspevky a dary sú také materiálne alebo finančné prostriedky, ktoré darca venuje s udaním adresáta alebo účelu daru (napr. na nákup športových potrieb). S

takýmto darom disponuje výkonný výbor RZ podľa rozhodnutia darcu, ktorému na požiadanie predloží príslušné doklady o účelovom využití daru.

1. Finančné prostriedky rodičovského združenia sa ukladajú na bežný účet organizácie. Podpisové právo majú členovia výkonného výboru (čl. 3, ods. 13).
2. Rozpočet rodičovského združenia vypracúva výkonný výbor RZ a schvaľuje Rodičovská rada v októbri školského roka. Pri spracovaní rozpočtu na školský rok vychádza výkonný

výbor z predpokladaného príjmu organizácie z členských príspevkov (ak v čase spracovania rozpočtu nie je výber ukončený) v súlade s počtom členov RZ zapísaných do zoznamov

triednych aktívov.

1. Výbor RZ zabezpečuje distribúciu finančných prostriedkov organizácie v súlade so schváleným rozpočtom na aktuálny školský rok. Priamu zodpovednosť za správu finančných prostriedkov RZ má hospodár RZ.
2. Výdavky rodičovského združenia tvoria príspevky na organizáciu žiackych kultúrnych a športových podujatí, príspevky na odmenu za prácu vynikajúcim žiakom, vedúcim

záujmových krúžkov, príspevky na zabezpečenie výchovno-vzdelávacieho procesu žiakov. Výdavky sa uskutočňujú v súlade so schváleným rozpočtom organizácie.

1. Čerpanie finančných prostriedkov sa sleduje pravidelne na základe dokladov a záznamov, ktorý vedie hospodár RZ. Hospodár predkladá toto čerpanie výkonnému výboru na každom jeho zasadnutí. Správu o hospodárení, ktorú spracuje hospodár RZ, prekladá výkonný výbor Rodičovskej rade na každom jej zasadnutí. Doklady o hospodárení organizácie je hospodár povinný predložiť na požiadanie revíznej komisii RZ (čl. 3, ods. 19 a 20).
2. Výdaj finančných prostriedkov uskutočňuje hospodár RZ na základe rozhodnutí Rodičovskej rady, Výkonného výboru a v súlade s rozpočtom RZ na daný školský rok.

# Článok 6 Záverečné ustanovenia

1. Rodičovské združenie zaniká zrušením školy alebo rozhodnutím väčšiny prítomných členov RZ (rodičov) na plenárnom zasadnutí. Túto vôľu rodičov môže výkonný výbor RZ zisťovať na základe hodnotenia aktivity organizácie (jej organizačných prvkov podľa čl. 3 Stanov) *prostredníctvom ankety* v rámci triednych aktívov alebo priamo oslovením rodičov. Pritom názor v tejto súvislosti musí vysloviť najmenej 51% rodičov – členov RZ. Na základe toho zvolá výkonný výbor RZ mimoriadne (záverečné) zasadnutie Rodičovskej rady, ktorá v mene RZ potvrdí zánik RZ a zabezpečí organizáciu s tým spojeným opatrení.
2. Pri zániku organizácie vykoná Rodičovská rada zúčtovanie majetku organizácie, pri ktorom najmä:
   1. sústredí finančné prostriedky, vyrovná všetky záväzky a dlhy a určí likvidátora (skupinu rodičov – členov RR),
   2. zabezpečí (organizuje) odpredaj hnuteľného a nehnuteľného majetku organizácie ostatným rodičovským združeniam podľa ich záujmu alebo ich odovzdá škole na výchovno-vzdelávacie účely,
   3. rozhodne o rozdelení finančných prostriedkov a spôsobe likvidácie účtu v príslušnej banke.

V Kláštore pod Znievom, 17. marca 2023

Mgr. Lucie Hončová, predsedníčka RZ

Schválené Rodičovskou radou dňa 17. 03. 2023

Neoddeliteľnou súčasťou štatútu sú stanovy Slovenskej rady rodičovských združení